Foto: Sputnik O‘zbekistonda Rossiya harbiy texnikalari, xususan, T-72 va T-62 kabi zirxli tanklarni ta’mirlash bo‘yicha Rossiya bilan hamkorlikda servis markazlarini tashkil etish masalasi muhokama qilinmoqda. Bu haqda Rossiyaning Federal majlisining rasmiy «Parlamentskaya gazeta»si Rossiya harbiy-texnik hamkorlik bo‘yicha federal xizmati direktorining o‘rinbosari Vladimir Drojjov so‘zlariga asoslangan holda yozmoqda. Uning aytishicha, hozirda O‘zbekistonda "O‘zRosavia" qo‘shma korxonasi muvaffaqiyatli faoliyat yuritmoqda. Bu korxona qurol-aslaha va harbiy texnikalar, aniqrog‘i vertolyotlarni ta’mirlash bilan shug‘ullanadi. Drojjovning qayd etishicha, O‘zbekistonda "T-72 va T-62 tanklari juda ko‘pdir. O‘zbekiston esa ularni ta’mirlash va modernizatsiya qilishdan manfaatdor".